Nakties karštis

**Nakties karštis** () – 1967 m. JAV sukurtas ir 5 Oskarais apdovanotas trileris, pasakojantis apie juodaodį policijos detektyvą iš Filadelfijos, atsidūrusį mažame miestelyje Misisipėje, kuriame vyrauja rasistinės nuotaikos, ir tiriantį čia įvykdytą nusikaltimą. 1970 ir 1971 m. buvo sukurti 2 šios juostos tęsiniai „Jie vadina mane ponu Tibsu!“ ir „Organizacija“.
Filme skambanti frazė „Jie vadina mane ponu Tibsu!“ Amerikos filmų instituto buvo išrinkta tarp 100 geriausių frazių, skambančių kino filmuose (16 vieta).

## Pagrindiniai aktoriai
: *Aktorius – vaidmuo*
* Sidney Poitier – detektyvas Virdžilas Tibsas
* Rod Steiger – Bilas Džilespis
* Warren Oates – seržantas Semas Vudas
* Lee Grant – Leslė Kolbert
* William Schallert – meras Vebas Šubertas

## Turinys

Naktį patruliuodamas miestelio gatvėmis, policininkas Semas Vudas aptinka turtuolio Kolberto lavoną. Viršininko Džilespio nurodymu jis ieško įtartinų asmenų ir suima autobuso belaukiantį juodaodį, kuris, kaip paaiškėja, yra policijos detektyvas Tibsas, vykstantis aplankyti artimųjų. Išsiaiškinus Tibso tapatybę, šio viršininkas pasiūlo jam pasilikti mieste ir padėti ištirti nusikaltimą, nes šis specializuojasi tokių nusikaltimų tyrime. Nors vietinė policija nėra susidūrusi su žmogžudystėmis, jie labai nenoriai priima juodaodžio pagalbą ir bet kokia proga stengiasi parodyti esą viršesni. Džilespis skuba suimti nusikaltėlį, tačiau Tibsas pateikia argumentus, jog naujasis sulaikytasis taip pat nėra kaltas. Jo sugebėjimai padaro įspūdį nužudytojo Kolberto našlei Leslei, kuri pareikalauja iš mero, kad Tibsui nebūtų trukdoma tirti nusikaltimą, priešingu atveju ji sustabdysianti vyro pradėtą fabriko statybą.

Pamažu Džilespis ir Tibsas ima dirbti kartu, nors vietiniam policininkui sunku priprasti prie juodaodžio kolegos, be to, miestelyje vis daugiau žmonių rodo nepasitenkinimą tamsiaodžiu policininku. Netekęs kantrybės ir užpultas kelių chuliganų, Tibsas jau ketina išvykti, bet Džilespis sugeba jį perkalbėti, sakydamas, kad jis turi progą nušluostyti nosį visiems baltiesiems.

Vis dėlto tyrimas tik dar labiau komplikuojasi: Tibsas ima įtarti pagrindinį Kolbergo konkurentą, tačiau šis nesileidžia apklausiamas juodaodžio ir pasiskundžia merui, kuris taip pat ima ieškoti dingsties atsikratyti policininko, tuo pačiu ragindamas policijos viršininką greičiau suimti nusikaltėlį. Negana to, atsiranda įtarimų, kad nusikaltimą galėjo įvykdyti tą naktį patruliavęs Vudas. Džilespis tuoj pat jį suima, be to, atsiranda nepilnametė mergina, tvirtinanti, kad turėjo intymių santykių su Vudu, kas valstijoje tokiame amžiuje yra nusikaltimas. Tibsas netiki šia versija ir jis išsiruošia į vietinį juodaodžių kvartalą, tikėdamasis ten rasti atsakymą.

## Apdovanojimai

### [[Oskaras]]
* Geriausias filmas
* Geriausias aktorius – Rod Steiger
* Geriausias montažas – Hal Ashby
* Geriausias garsas – Samuel Goldwyn studija
* Geriausias scenarijus – Stirling Silliphant
* Geriausias režisierius (nominacija) – Norman Jewison
* Geriausias garso montažas (nominacija) – James Richard

### [[Auksinis gaublys]]
* Geriausias filmas
* Geriausias aktorius – Rod Steiger
* Geriausias scenarijus – Stirling Silliphant
* Geriausias režisierius (nominacija) – Norman Jewison
* Geriausias aktorius (nominacija) – Sidney Poitier
* Geriausia antro plano aktorė (nominacija) – Lee Grant
* Geriausias antro plano aktorius (nominacija) – Quentin Dean

### [[BAFTA]]
* Geriausias užsienio aktorius – Rod Steiger
* Geriausias režisierius – Norman Jewison
* Geriausias filmas (nominacija)
* Geriausias užsienio aktorius (nominacija) – Sidney Poitier

### [[Grammy]]
* Geriausia daina kino filmui ar TV šou (nominacija) – Quincy Jones

### [[Amerikos filmų institutas]]
* 100 geriausių filmų – 75 vieta
* 100 herojų ir neigiamų veikėjų – 19 vieta (Virdžilas Tibsas, herojus)
* 100 frazių – 16 vieta („Jie vadina mane ponu Tibsu!“)